section_heading: Radnja
paragraph_text: Iako se još oporavlja od ranjavanja, Tony je spreman vratiti se poslu. Ima novog vozača i tjelohranitelja, Perryja Annunziatu, bivšeg bodybildera. Tony na njihovu prvom zajedničkom putovanju primjećuje Perryjeve nabildane ruke i pokuša ga impresionirati pričama o svojim sportskim uspjesima iz mladosti. Perry se umalo ne potuče s dvojicom vozača kamiona koji su mu oduzeli prednost, ali ga Tony smiruje.